laion/Wikipedia-Exotic huggingface dataset:
מליסה טאנג

מליסה טאנג (באנגלית: Melissa Tang; נולדה ב־7 במאי 1985) היא שחקנית אמריקאית. טאנג נולדה בלוס אנג'לס שבקליפורניה למשפחה ממוצא סיני. בשנת 2007 סיימה לימודי תואר ראשון בדרמה מאוניברסיטת קרנגי מלון. היא שיחקה בתפקידי אורח בסדרות טלוויזיה רבות בין היתר בסיטקום "המפץ הגדול", "ממי", "היחידה", "שקר לי", "CSI", "גוד לאק צ'ארלי", "הבחורה החדשה" ו"בייבי דאדי". היא הופיעה גם בסרטים "בגינרס" בשנת 2010 ובסרט האינטרנטי "Inside" בשנת 2011. היא שיחקה בתפקיד אפריל צ'ו בקומדיית המצבים של רשת פוקס "משחקי גודווין", שעלתה לראשונה במאי 2013. בסדרה "המפץ הגדול" היא לוהקה בשנת 2015 לדמות מנדי, דמות שנישקה את לנארד במסע לים הצפוני. היא הופיעה בפרק השני של העונה התשיעית. בשנת 2018 החלה לשחק בתפקיד חוזר בסדרה "שיטת קומינסקי" של נטפליקס. מליסה טאנג, ברשת החברתית אקס (טוויטר) מליסה טאנג, במסד הנתונים הקולנועיים IMDb (באנגלית) "School of Drama Class of 2017". Carnegie Mellon University School of Drama (באנגלית אמריקאית). נבדק ב-2020-02-04. Andreeva, Nellie (28 במרץ 2012). "Regina Hall To Co-Star In Martin Lawrence Comedy Pilot; 3 Other Pilots Add To Casts". Deadline.com. נבדק ב-31 באוגוסט 2012. {{cite web}}: (עזרה) Andreeva, Nellie (8 במאי 2012). "3rd Update: Fox Picks Up Kevin Williamson, Mob Doc Drama, Three Comedy Series". Deadline.com. נבדק ב-31 באוגוסט 2012. {{cite web}}: (עזרה) Wagmeister, Elizabeth (12 באוגוסט 2015), Casting Roundup: ‘Big Bang Theory’ Casts Leonard’s Other Woman & More, Variety {{citation}}: (עזרה) David Buchanan, GoldDerby, GoldDerby, ‏בנובמבר 2021
ספנסר דניאלס

ספנסר אלי דניאלס (באנגלית: Spencer Eli Daniels; נולד ב-23 בדצמבר 1992) הוא שחקן קולנוע וטלוויזיה אמריקאי-יהודי, המוכר בעיקר בשל תפקידו כטיילר לומאנד בסדרת הדרמה "התרסקות" (2009) ברשת Starz, בזכות הופעתו בתור לוק בסיטקום "ממי" (2016-2013) ברשת CBS, ובתור צ'רלטון בסדרת הפנטזיה "הקוסמים" (2020-2018) של ערוץ Syfy. דניאלס נולד בשכונת טרזנה (אנ') בלוס אנג'לס, קליפורניה; הוא יהודי. דניאלס החל לשחק באופן מקצועי בגיל עשר. דניאלס הופיע ביותר מעשרה סרטים, כולל "סטארטרק" ו"הסיפור המופלא של בנג'מין באטן". דניאלס הופיע גם ביותר מעשר הפקות טלוויזיה, כולל התפקיד החוזר של טיילר לומנד בסדרה "Crash". ב־12 באוגוסט 2014 יצא סרטו של דניאלס "משחק חצות". ספנסר דניאלס, במסד הנתונים הקולנועיים IMDb (באנגלית) "Jews in the News:Sarah Michelle Gellar, Julianne Margulies and Jake Gyllenh | Tampa JCCs and Federation". www.jewishtampa.com. נבדק ב-2020-10-26. "Play The Midnight Game at Home". Dread Central.
נחמיה בן כהן צדק

רב נחמיה בן כהן צדק גאון היה גאון ישיבת פומבדיתא בין השנים 968-960. בנו של רב כהן צדק בן יוסף שכיהן כגאון פומבדיתא בין השנים 922-917 וביצר את מעמדה ומרכזיותה של ישיבת פומבדיתא. כשבגר והצטרף לשורות הישיבה, נוצרו בישיבה שני מחנות: מחנה אחד של משפחות הגאונים יצחק צדוק ופלטוי בן אביי (רב חנניה גאון, רב שרירא גאון, רב עמרם בן מישוי, רב מבשר גאון ותומכיהם) ומחנה של משפחת רב כהן צדק (האחים רב נחמיה וחפני ותומכיהם). שני המחנות היו מסוכסכים ושררה ביניהם יריבות עמוקה. שיאה של המחלוקת היה כאשר התמנה לגאון רב אהרן בן יוסף הכהן מבבל, שלא נמנה עם משפחות החכמים ונסמך על ידי רב מבשר גאון. רב נחמיה קיבל את מרותו של רב אהרן בתחילה, אך לאחר זמן מה הכריז על עצמו כגאון. רב שרירא סבר שרב אהרן עדיף מרב נחמיה, ובהשפעתו תמכו רוב החכמים ברב אהרן, אך רב נחמיה הוסיף לראות את עצמו כגאון הישיבה, מינה בעלי תפקידים (בין השאר מינה את חפני למשרת אב בית הדין, בעוד שאב בית הדין של רב אהרן היה רב שרירא) ושלח אגרות לקהילות התפוצות שיפנו את שאלותיהם ותרומותיהם אליו. אחד ממכתביו ייחודי במיוחד, בשל סגנונו ומועד פרסומו. הוא נמצא באוספי הגניזה הקהירית ונחקר על ידי אוניברסיטת קיימברידג'. זהו מכתב שאליו נלווה טביעת חותמו בחמר (בולה), ושנשלח באופן חריג עוד במהלך חייו של רב אהרן (לפני אוגוסט 960). הבולה המצורפת לא שגרתית, משום שנאסר על יהודים ונוצרים להשתמש בחותמות, ולפיכך סביר שניתן לו אישור מהח'ליף. כמו כן, המכתב נכתב בהידור על נייר יקר. במכתב הוא מגייס תמיכה מיהודי מצרים למינויו לראש ישיבת פומבדיתא, ותוקף בחריפות רבה את יריביו: על רב אהרן הוא כתב ”אשר רעותיו מפורסמים וכחשו וכזבו מגולה לכל... שגזל לעצמו נדבה שהיא באה לחכמים... אוכל קדשי היתומים והעניים... מטה משפטים” את סיעת רב שרירא הוא מכנה ”בחורים עזי פנים”. לאחר פטירת רב אהרן, קיבלו החכמים את מרותו, והוא נשא בתואר גאון פומבדיתא. למרות זאת הוא הוסיף לתקוף את סיעת רב שרירא במכתביו, ומכנה אותם: ”הנערים הכלבים העזים”. בימיו היה מצבה של ישיבת פומבדיתא מדולדל. רב נחמיה שלח מספר אגרות לקהילות התפוצות שיסייעו לישיבה בתרומות. נפטר בשנת 968, ולאחר מותו עלה על כס הגאונות רב שרירא גאון. דברי תורתו לא נשתמרו. אחיינו, רב שמואל בן חפני גאון היה גאון ישיבת סורא ומחותנו של יריבו רב שרירא גאון. משה גיל, עיונים בתולדות יהודי עראק במאה העשירית, תעודה י (ה'תשנ"ו), עמ' 81–153. מרדכי מרגליות (עורך), רב נחמיה בר רב כוהן צדק בתוך: "אנציקלופדיה לחכמי התלמוד והגאונים" חלק ב'. נחמיה בן כהן צדק גאון, דף שער בספרייה הלאומית ראו אצל גיל, עמ' 24 אגרת רב שרירא גאון חלק ג סוף פרק ח Discarded history: Cairo Genizah treasures, University of Cambridge, ‏2022-05-31 (באנגלית) Cambridge University Library Jacques Mosseri Genizah Collection, Mosseri VIII.479. משה גיל (תשנ״ו), עמוד 147. משה גיל, במלכות ישמעאל בתקופת הגאונים, כרך ב׳, אוניברסיטת תל אביב, 1997, עמ' 51–53. (בעברית) A thousand year old seal from the Cairo Genizah, סרטון בערוץ "Cambridge University Library (the UL)", באתר יוטיוב (אורך: 02:21) Ben Outhwaite, Limn: A Hoard of Hebrew MSS, Limn, ‏2016-03-04 (באנגלית אמריקאית) #משה גיל (תשנ״ו), עמ' 148.
ברטונה פיראנה

ברטונה פיראנה (באנגלית: Bertone Pirana, קרוי גם: Jaguar Pirana, קרוי גם: Bertone Jaguar Pirana) היא מכונית קונספט בתצורה מכונית ספורט קופה מתוצרת יצרנית רכבי היוקרה יגואר, אשר הוצגה בשנת 1967 בבריטניה. 2 דלתות. מספר נוסעים: 2+2 (תחילה יוצרה עם 2 מושבים בלבד, מאוחר יותר הוסבה המכונית להסדר של 2+2 מושבים, המקום ל-2 מושבים פלוס יוצר על ידי העברת יחידת המיזוג לחלל המטען האחורי). מנוע קדמי 4.2 ליטר מתוצרת "יגואר" סדרה "Jaguar XK engine" (אנ') מנוע בנזין. סוג הנעה: הנעה אחורית 4x2 דגם "ברטונה פיראנה" נמכר ב-324,000 דולר בשנת 1967. יגואר (יצרן רכב) מדיה וקבצים בנושא ברטונה פיראנה בוויקישיתוף ברטונה פיראנה, סרטון באתר יוטיוב ברטונה פיראנה, סרטון באתר יוטיוב "יגואר פיראנה" באמצעות "ברטונה" היחיד שיוצר silodrome.com/jaguar-pirana-bertone "ברטונה פיראנה" uniquecarsandparts.com.au/car_info_jaguar_bertone_pirana "ברטונה פיראנה" hemmings.com/stories/2019/08/02/bertone-jaguar-pirana-comes-out-of-the-shadows "ברטונה פיראנה" .com/blog/jaguar-e-type-bertone-pirana "יגואר פיראנה" על ידי ברטונה rmsothebys.com/en/auctions/mo19/monterey/lots/r0022-1967-jaguar-pirana-by-bertone
איאן נלסון

איאן מייקל נלסון (באנגלית: Ian Michael Nelson; נולד ב-10 באפריל 1995) הוא שחקן קולנוע וטלוויזיה אמריקאי. מוכר בשל תפקידיו בסרט "השופט" משנת 2014, ומהסרט "השכן ממול" משנת 2015. נלסון הוא בנם של מארק וג'ני נלסון, והצעיר מבין ארבעה ילדים. נלסון למד בבית הספר פורסיית' בלואיסוויל, צפון קרוליינה. הוא למד תסריטאות באוניברסיטת דרום קליפורניה. נלסון הוא יהודי. נלסון החל להתעניין במשחק כשנבחן למחזמר בית ספר כדי להרשים ילדה. הוא הופיע במספר מופעים מקומיים. בנוסף למשחק ושירה, הוא רקדן, והופיע בסדרת הטלוויזיה מצעד חג ההודיה של מייסיס בשלוש הזדמנויות. כדי להתמקצע במשחק, נלסון למד בבית הספר לאמנויות באוניברסיטת דרום קליפורניה ובבית הספר לאמנויות הבמה "הבמה האחורית". הוא השתתף בשיעורי משחק אצל ברג'ס ג'נקינס בבית הספר למשחק של ג'נקינס. תפקידו הקולנועי הראשון ללא טקסט היה במשחקי הרעב בשנת 2012. בשנה שלאחר מכן שיחק בסרט "Alone Yet Not Alone". הסרט צולם בווירג'יניה ובטנסי. בשנים 2013 ו-2014 הופיע נלסון בסרט, "השופט" ובסרט הטוב שבי. בשנת 2015 שיחק בסרט השכן ממול בתפקיד קווין, בנם של ג'ניפר לופז וג'ון קורבט. תפקידו הראשון בטלוויזיה היה בסדרת הטלוויזיה "זאב צעיר". הוא הופיע כגרסה הצעירה לדמותו של טיילר הקלין בשלושה פרקים לאורך העונה השלישית והרביעית. נלסון הופיע בסדרת המתח מחשבות פליליות וב"קומדי בנג! בנג!", לפני שלוהק לתפקיד חוזר כ"פרקר" בסדרה "מחיקה" ששודרה בשנת 2016. נלסון כיכב בסדרה "הנה....ג'וני!"בתפקיד אנדי, המתאר את הנעשה מאחורי הקלעים של The Tonight Show בזמנו של המנחה ג'וני קרסון בשנות ה-70. הסדרה שוחררה לצפייה ברשת הולו בנובמבר 2017. איאן נלסון, ברשת החברתית אקס (טוויטר) איאן נלסון, ברשת החברתית אינסטגרם איאן נלסון, במסד הנתונים הקולנועיים IMDb (באנגלית) איאן נלסון, באתר AllMovie (באנגלית) איאן נלסון, במסד הנתונים הקולנועיים KinoPoisk (ברוסית) Clodfelter, Tim (26 באפריל 2012). "Winston-Salem youth actor happy over his role in 'Hunger Games'". Winston-Salem Journal. נבדק ב-13 באפריל 2018. {{cite web}}: (עזרה) Clodfelter, Tim (16 בנובמבר 2017). "HERE'S IAN! Winston-Salem actor stars in new Hulu series". Winston-Salem Journal. נבדק ב-7 באפריל 2018. {{cite web}}: (עזרה) Clodfelter, Tim (26 באפריל 2015). "TV Tidbits: FCDS alumnus appearing in 'Boy Next Door'". Winston-Salem Journal. נבדק ב-13 באפריל 2018. {{cite web}}: (עזרה) https://mobile.twitter.com/ianmnelson95/status/584064758011142144?p=v Keuffel, Ken (26 בנובמבר 2009). "A Big Day in the Big Apple: Winston-Salem boy to be part of Santa finale in Macy's annual parade". Winston-Salem Journal. נבדק ב-13 באפריל 2018. {{cite web}}: (עזרה) Clodfelter, Tim (6 במרץ 2018). "Winston-Salem actor Ian Nelson to talk at Aperture Cinema about new film with Bette Midler". Winston-Salem Journal. נבדק ב-7 באפריל 2018. {{cite web}}: (עזרה) Petski, Denise (8 באוגוסט 2016). "'Orange Is The New Black's Madeline Brewer Among Seven Cast In Bret Easton Ellis' 'The Deleted'". Deadline Hollywood. נבדק ב-9 באפריל 2018. {{cite web}}: (עזרה) Clodfelter, Tim (11 בנובמבר 2017). "TV Tidbits: Several local connections in new Hulu series". Winston-Salem Journal. נבדק ב-13 באפריל 2018. {{cite web}}: (עזרה)
כלי רכב של צה"ל

צה"ל מפעיל מספר רב של דגמי רכבים מסוגים שונים. כלי רכב נמצאים בשימוש בכל הזרועות, הים, האוויר והיבשה. ג'יפים ורכבי שטח נמצאים בשימוש בחילות השדה, משאיות טקטיות משמשים את כלל הכוחות להספקה ולוגיסטיקה, מובילי הטנקים משמשים להובלת טנקים, תומ"תים, נגמ"שים, כלים הנדסים כבדים וכו'. דגמי רכבים ששימשו או משמשים כרכבים צמודים עבור קציני צה"ל לא נסקרים בערך זה. מקרא:      בשימוש      יצא משימוש מקרא:      בשימוש      יצא משימוש מקרא:      בשימוש      יצא משימוש טנדר קל (משקל נשיאה עד 3.5 טון) וטנדר בינוני (משקל נשיאה עד 5 טון) מקרא:      בשימוש      יצא משימוש מקרא:      בשימוש      יצא משימוש מקרא:      בשימוש      יצא משימוש מקרא:      בשימוש      יצא משימוש קובי ליאני‏, תרבות מוטורית גם בצה"ל?, באתר וואלה, 27 בפברואר 2010 רמי גלבוע‏, שטח צבאי: המשאיות שיכלו להוציא את ישראל ממצרים, באתר וואלה, 18 באפריל 2014 סקירת עומק: שוק הרכב הממוגן הישראלי לצורכי בט"ש של צה"ל, באתר israeldefense ניר בן זקן, חשיפה: המחליפים של רכב השטח המבצעי ביותר בצה"ל, באתר ynet, 5 במרץ 2018 הכירו את הפנתר החדש של צה"ל, באתר youtube דייויד סלע, רכב אש: המכוניות הישראליות שהסיעו את צה"ל מאז קום המדינה, באתר ישראל היום, 1 בפברואר 2024 מערכת אתר צה"ל, אחרי 19 שנות זאב - הטיגריס נכנס לזירה, באתר צה"ל, 19 בפברואר 2023 ניר בן זקן, האמבולנס הצה"לי החדש נחשף, באתר ynet, 17 בבדצמבר 2018 אודי עציון‏, אמבולנס חדש בכוחות הביטחון: ממוגן, עם יכולת שטח ומנוע V8, באתר וואלה, 19 בנובמבר 2023 "משהב"ט רכש כ-290 טנדרים קלים ובינוניים בעבור צה"ל, אשר יחליפו את הטנדרים שנמצאים בשימוש", אתר ישראל דיפנס, 26 באוקטובר 2016 "משהב"ט רכש כ-290 טנדרים קלים ובינוניים בעבור צה"ל, אשר יחליפו את הטנדרים שנמצאים בשימוש", אתר ישראל דיפנס, 26 באוקטובר 2016 אודי עציון, שברולט קולורדו הוא הטנדר החדש של צה"ל, באתר ynet, 26 באוקטובר 2016 צה"ל בעסקת ענק: אלו הרכבים החדשים שיקבלו מאות חיילים, אתר ice חדשות 26 בפברואר 2023 מערכת אתר צה"ל, המשאיות החדשות והאמבולנסים המבצעיים שישפרו את הכשירות של צה"ל, באתר צה"ל, 23 בדצמבר 2018 מערכת אתר צה"ל, המשאיות החדשות והאמבולנסים המבצעיים שישפרו את הכשירות של צה"ל, באתר צה"ל, 23 בדצמבר 2018
איה קורן

איה שטיינוביץ-קורן (נולדה ב-27 באוקטובר 1979) היא שחקנית ודוגמנית עבר ישראלית. נולדה בשם איה שטיינוביץ בתל אביב וגדלה והתחנכה בהרצליה. היא בתה הבכורה של שושי שטיינוביץ, בעלת חברה לאספקת ארוחות מוכנות. כבר בגיל צעיר החלה לדגמן באופן מקצועי. בוגרת תיכון עירוני א' בתל אביב. בשנת 1997 התגייסה לצה"ל ושירתה בלהקה צבאית עם השחקנים יהודה לוי, וצק ברקמן שאיתם שיחקה בסדרת הטלוויזיה ״דקות של תהילה״. לאחר שירותה הצבאי, החלה ללמוד משחק בבית הספר למשחק ניסן נתיב. באותה עת, דגמנה קורן לרשת האופנה הישראלית "גולף". קורן חזרה בתשובה ובהמשך פרשה ממשחק. בשנת 2000 עוד במהלך לימודי המשחק, קורן שיחקה בתפקידי אורח בסדרת הטלוויזיה "פלורנטין" ששודרה בערוץ 2 בתפקיד דניאלה. ובסדרת הטלוויזיה "הבורגנים" שודרה בערוץ 2 בתפקיד טליה. ב-2001 שיחקה בסדרה "דקות של תהילה" שודרה בערוץ 2 גילמה את תמר. ב-2002 שיחקה בסדרת הטלוויזיה שביים שמואל אימברמן "כנפיים" ששודרה בערוץ 1 הסדרה עוסקת בחניכי קורס טיס של חיל האוויר הישראלי גילמה את נעמה. ב-2003 שיחקה בסדרת הדרמה הטלוויזיונית "שבתות וחגים" ששודרה בהוט 3 גילמה את איה. באותה שנה שיחקה בעונה הראשונה בטלנובלה ששודרה בערוץ 2 "אהבה מעבר לפינה" שיחקה בתפקיד ראשי גילמה את אלונה ברזילאי, ועל משחקה בסדרה זו זכתה בפרס מסך הזהב. לאחר מספר שנים שבהן לא הופיעה בטלוויזיה, השתתפה ב-2014 בתוכנית הדוקומנטרית "חוזרים קדימה", שהנחה מאיר סוויסה בערוץ הראשון. ב-2001, לאחר שסיימה את לימודי המשחק, קיבלה את תפקידה הראשון בסרטו "חתונה מאוחרת" בתפקיד אילנה. ב-2002 שיחקה בסרט הקולנוע של איתן פוקס ואבנר ברנהיימר "יוסי וג'אגר" גילמה את יעלי. ב-2003 שיחקה בסרטו עטור השבחים והפרסים של שמי זרחין "הכוכבים של שלומי" שיחקה את רונה, והייתה מועמדת לפרס אופיר על משחקה בסרט זה. ב-2004 שיחקה בסרט הקולנוע בבימויו של שמואל חיימוביץ', "סיפור קיץ" גילמה את דמותה של חיה שרון לביטוב. היא נשואה לאייל קורן, ואם לשמונה בנות. מתגוררת ביישוב הדתי יד בנימין. מדיה וקבצים בנושא איה קורן בוויקישיתוף איה קורן, במיזם "אישים" לתיעוד היצירה הישראלית איה קורן, במסד הנתונים הקולנועיים IMDb (באנגלית) איה קורן, באתר "אידיבי", מאגר הידע העברי לקולנוע ישראלי ועולמי סמדר שילוני, מחפשת את השקט הפנימי: ריאיון עם איה שטיינוביץ קורן, באתר ynet, 29 במאי 2003 יפעת יעקובסון, קורנת בפינה, באתר ynet, 24 בספטמבר 2003 השחקנית איה קורן תוביל את קמפיין בגדי ההיריון for2, באתר גלובס, 6 באוגוסט 2006 יפעת יעקובסון, קורנת בפינה, באתר ynet, 24 בספטמבר 2003 גולף - לאופי שלך (קיץ), סרטון בערוץ "Shoshi & Udi Productions", באתר יוטיוב (אורך: 00:31) גולף - לאופי שלך (חורף), סרטון בערוץ "Shoshi & Udi Productions", באתר יוטיוב (אורך: 00:35)
מונושטורפאטי

מונושטורפאטי (בהונגרית: Monostorapáti) הוא כפר קטן במחוז וספרם שבמרכז הונגריה. במונושטורפאטי חיו יהודים בתקופות זמן שונות. מדיה וקבצים בנושא מונושטורפאטי בוויקישיתוף אתר האינטרנט הרשמי של מונושטורפאטי (בהונגרית) (בהונגרית) נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
זריחה בקמפובלו

זריחה בקמפובלו (באנגלית: Sunrise at Campobello) הוא סרט ביוגרפי אמריקאי משנת 1960 בבימויו של וינסנט דונהיו, עם ראלף בלאמי, גריר גרסון ויום קרונין בתפקידים הראשיים. התסריט נכתב על ידי דור שארי והוא מבוסס על המחזה שלו "זריחה בקמפובלו" שהועלה בברודוויי ב-1958 וזכה בשלושה פרסי טוני. ראלף בלאמי השתתף במחזה בתפקיד הנשיא פרנקלין דלאנו רוזוולט וזכה בפרס טוני לשחקן הטוב ביותר. המחזה והסרט מתארים תקופה בחייו של רוזוולט מאוגוסט 1921 כאשר לקה בשיתוק ילדים בעת בילוי עם משפחתו באחוזת המשפחה באי קמפובלו בניו ברנזוויק, קנדה עד לנאום שלו בועידת המפלגה הדמוקרטית ב-1924 שסימנה את התחלת שובו לזירה הפוליטית. הצילומים נערכו בבית הקיץ בקמפובלו המשמש היום כמוזיאון לאומי, ובבית המשפחה ב"הייד פארק מדינת ניו יורק" (אנ') המשמש גם הוא כמוזיאון לאומי. במקום זה לוותה אלינור רוזוולט את צוות ההסרטה. 21 באוגוסט 1921, משפחת רוזוולט מבנה בבית הקיץ של המשפחה באי קמפובלו (אנ'). האב פרנקלין דלאנו רוזוולט (ראלף בלאמי), האם אלינור רוזוולט (גריר גרסון) וחמשת ילדיהם, ג'יימס (טים קונסידין), אנה (זינה בת'יון) אליוט, פרנקלין וג'וני. פרנקלין משחק ומשתובב עם ילדיו ושט אתם בסירה ושוחה בים. בערב הוא נתקף בחום גבוה וכאבי שרירים ולא מסוגל להניע את גפיו. הרופא שמוזעק קובע שמדובר בשיתוק ילדים. למקום מגיעים אמו, שרה רוזוולט (אן שומייקר), ועוזרו הפוליטי, לואי האו (אנ') (יום קרונין) שנשאר במקום ולא עוזב אותו. לאחר שחלה הטבה במצב והשיתוק בידיים חלף, המשפחה חוזרת לניו יורק ברכבת כשרוזוולט נישא על מיטה ומלוויו משתדלים להרחיקו מהעיתונאים. רוזוולט מועבר לבית חולים ולאחר מספר חדשים מועבר לבית המשפחה בניו יורק. כעבור זמן משכנעת אותו האם לעבור לבית המשפחה באחוזת "הייד פארק" במדינת ניו יורק. היחסים בין שרה לאלינור מתוחים. שרה מתערבת בכל העניינים. היא מרגיזה את פרנקלין בדעתה שעליו לנוח ולזנוח את הפוליטיקה, על נושאים אלה היא רבה ומתווכחת גם עם אלינור והאו. פרנקלין מתמודד כל הזמן עם השיתוק. הוא מתנייד על כסא גלגלים ומדי פעם מנסה לעמוד על רגליו לאחר שנקשרו עליהם ברזלים ולצעוד בעזרת קביים ללא הצלחה. הוא מתעסק בנושאים שונים כמו תנועת הצופים או תמיכה במדיניותו של וודרו וילסון בקשר לחבר הלאומים. ברגעי ייאוש מעודדים אותו לואי האי ומזכירתו "מיסי" (ג'ין הייגן). פרנקלין רוצה לחזור לפוליטיקה אבל חרד בגלל מגבלותיו הפיזיות. ב-1924 מבקש ממנו מושל מדינת ניו יורק, אל סמית', לנאום בוועידת המפלגה הדמוקרטית במדיסון סקוויר גארדן כדי שיתמוך בו ויציע אותו כמועמד המפלגה לנשיאות ארצות הברית. רוזוולט נענה להצעה בעיקר בגלל שהוא רוצה להוכיח שהוא יכול לצעוד ולעמוד בכוחות עצמו. כל בני המשפחה מלווים אותו. בנו הבכור ג'יימס (טים קונסידין) מוביל אותו בכיסא גלגלים. הכרוז מכריז עליו ואז רוזוולט קם ובעזרת קביים וברזלים מחוברים לרגליו וגבו הוא מצליח לצעוד לעבר המיקרופון וזוכה לתשואות ממושכות מהקהל עוד בטרם התחיל לנאום. כעת דרכו פתוחה בחזרה לפוליטיקה. גריר גרסון הייתה מועמדת לפרס אוסקר לשחקנית הטובה ביותר וזכתה בפרס גלובוס הזהב לשחקנית הטובה ביותר - סרט דרמה. מועמדות לפרס אוסקר לעיצוב ההפקה הטוב ביותר. מועמדות לפרס אוסקר לעיצוב התלבושות הטוב ביותר. מועמדות לפרס אוסקר למיקס הסאונד הטוב ביותר. מדיה וקבצים בנושא זריחה בקמפובלו בוויקישיתוף "זריחה בקמפובלו", במסד הנתונים הקולנועיים IMDb (באנגלית) "זריחה בקמפובלו", באתר AllMovie (באנגלית) "זריחה בקמפובלו", באתר Rotten Tomatoes (באנגלית) "זריחה בקמפובלו", במסד הנתונים הקולנועיים KinoPoisk (ברוסית) קדימון לזריחה בקמפובלו, באתר יוטיוב זריחה בקמפובלו, באתר TCM
צבי ארליך

צבי ארליך (הדוקטור) (7 בנובמבר 1909 – 13 ביוני 1983) היה כדורגלן ומאמן יהודי יליד אוסטריה, ששיחק בארץ ישראל בתקופת המנדט הבריטי. ארליך נולד באוסטריה ושיחק במשך 10 שנים במדי קבוצת הכח וינה בתפקיד קשר. בשנת 1938 הופסקה פעילות קבוצת "הכוח" בעקבות האנשלוס של אוסטריה לגרמניה הנאצית. ב-1939 עלה לארץ ישראל יחד עם חברו לקבוצה הרברט מייטנר ושיחק בקבוצת הפועל תל אביב, ובאותה השנה הצטרף למכבי תל אביב במסע המשחקים באוסטרליה. הוא היה חבר בסגל נבחרת ארץ ישראל והופיע במשחק אחד, ב-27 באפריל 1940 במשחק ידידות נגד נבחרת לבנון. ב-1947 פרש ארליך ממשחק והחל בקריירת אימון. בשנות ה-50 אימן במחלקת הנוער של הפועל תל אביב, ואף היה מאמן הקבוצה הבוגרת והשתתף במסע הקבוצה לאנגליה ב-1951. בהמשך הקריירה אימן את הפועל כפר סבא, מכבי נתניה, הפועל רמת גן ומכבי יפו. ארליך אימן במשך 20 שנה במחלקת הנוער של מכבי תל אביב, וב-1967 מונה כמאמן זמני של הקבוצה הבוגרת ל-4 משחקים. ארליך כיהן כנשיא כבוד באיגוד המאמנים וחבר הנהלת ההתאחדות לכדורגל בישראל עד ליום מותו ב-13 ביוני 1983. הותיר אחריו אישה ושתי בנות. כשחקן הפועל תל אביב אליפות (2): 1940, 1943/1944 גביע המדינה (2): 1939, 1944/1945 כמאמן מכבי תל אביב אליפות (1): 1966/1968 מדיה וקבצים בנושא צבי ארליך בוויקישיתוף צבי ארליך, באתר Transfermarkt עמוד השחקן של צבי ארליך באתר ההתאחדות לכדורגל בישראל פרופיל ב"מכביפדיה" "דוקטור" מאמן מכבי נתניה, מעריב, 13 בינואר 1959. תחת השם "הרמן ארליך" שני קברים בניו גינאה באתר ההתאחדות לכדורגל בישראל נתוני השחקן בנבחרת באתר ההתאחדות לכדורגל בישראל הדוקטור שהיה פרופסור לכדורגל מאת יצחק ויסחוף, 1983
אסטרטגיית חמישים המדינות

אסטרטגיית חמישים המדינות (באנגלית: Fifty-state strategy) היא אסטרטגיה פוליטית שמטרתה היא לנצח בכל 50 המדינות של ארצות הברית במערכת בחירות לנשיאות, ולא לוותר על מדינות מסוימות "שלא ניתן לנצח בהן", האסטרטגיה מיושמת בדרך כלל על מנת לפנות לבסיס רחב של קהל מצביעים ולנצח בכל המדינות גם אם הניצחון הוא בפער קטן. אסטרטגיה זו נחשבת שאפתנית מאוד והיא מוזנחת ככל שמתקרב יום הבחירות. במרבית המקרים, זכייה במדינה אפילו בהפרש זעום – פירושה שכל הייצוג של המדינה בבחירות הולך למנצח מבלי לחלק אותם (שיטת "המנצח לוקח הכל" שנקראת בעגה המקצועית גם "טופס כללי"). אסטרטגיית חמישים המדינות מחייבת קמפיין שגורר הוצאות רבות, במיוחד שמדובר בקמפיין שנערך במדינות החזקות של היריב (לנסות להפוך מדינה כחולה לאדומה ולהפך), כאשר משאבים אלה בדרך כלל מנוצלים בקמפיינים במדינות מתנדנדות שבמרבית המקרים מציירות את זהות המנצח במערכת הבחירות. בכל ההיסטוריה נשיאים זכו רק שלוש פעמים בכל המדינות. במערכת הבחירות הראשונה ב-1789 ובבחירות לנשיאות שנערכו ב-1792 זכה ג'ורג' וושינגטון בכל המדינות וזאת מאחר שאף אחד אחר לא התמודד מולו. הפעם האחרונה שנשיא זכה בכל המדינות הייתה בבחירות לנשיאות שנערכו ב-1820, שבהן ג'יימס מונרו התמודד ללא התנגדות משמעותית וניצח בכל עשרים ושלוש המדינות באיחוד שהיו באותה תקופה (אם כי ג'ון קווינסי אדמס קיבל אלקטור אחד). ניצחון מוחלט של חמישים מדינות לא הושג מאז שהתקבלה המדינה החמישים לאיחוד, אם כי היו כמה ניצחונות שנחשבו מפליגים: בבחירות לנשיאות שנערכו ב-1936 ניצח הנשיא המכהן, פרנקלין דלאנו רוזוולט בארבעים ושש מתוך ארבעים ושמונה מדינות והפסיד רק את מיין ואת ורמונט. בבחירות לנשיאות ב-1972 הנשיא המכהן, ריצ'רד ניקסון הפסיד רק את מסצ'וסטס. בבחירות לנשיאות 1984 רונלד רייגן הפסיד רק במדינת מולדתו של יריבו, מינסוטה. גם ניקסון וגם רייגן הרפובליקנים הפסידו את מחוז קולומביה, שבו מאז חקיקת התיקון העשרים ושלושה לחוקה ב-1961, ניצחו רק מועמדים מטעם המפלגה הדמוקרטית. במהלך הבחירות לנשיאות ארצות הברית בשנת 2008 ניסה ברק אובמה צורה של אסטרטגיית חמישים המדינות. בכך שניסה להביא מצביעים דמוקרטים ממדינות אדומות עמוקות וכדי לנסות להפוך אותן לכחולות. זה התבסס במידה רבה על פנייתו של אובמה בתקופת הפריימריז במדינות רפובליקניות מאוד, כמו דרום העמוק ומדינות המישורים הגדולים, עם זאת בספטמבר צמצמם אובמה את האסטרטגיה והחליט לנטוש את הקמפיינים שערך באלסקה ובדקוטה הצפונית וכן צמצם את גודל צוות הקמפיין שלו בג'ורג'יה ובמונטנה, וזאת מאחר שהבחירה של ג'ון מקיין בשרה פיילין בתור בת זוגו למירוץ הפכה את הזכייה של אובמה באלסקה לאפשרות בלתי סבירה, פיילין זכתה לתמיכה חזקה בדקוטה הצפונית, בסופו של דבר אובמה הצליח לזכות בווירג'יניה ובאינדיאנה, שתי מדינות שלא הצביעו למפלגה הדמוקרטית מאז 1964 ואף בצפון קרוליינה שהפעם האחרונה שניצח בה מועמד דמוקרטי הייתה בבחירות לנשיאות ב-1976. החוף השמאלי אמריקה הסגולה מדיה וקבצים בנושא אסטרטגיית חמישים המדינות בוויקישיתוף ELIZABETH DAIGNEAU, Looking Back at Howard Dean's 50-State Strategy, ‏6 במאי 2013 Can Hillary Clinton Turn Red States Blue?, The Atlantic, ‏22 ביוני 2016 Nicole Belle, Justin Coussoule Confirms Obama/Kaine Threw Out Dean's 50 State Strategy And Have Given Him NO Support, ‏14 באוגוסט 2010
ג'ובאני ריינה

ג'ובאני ריינה (באנגלית: Giovanni Reyna; נולד ב-13 בנובמבר 2002) הוא כדורגלן אמריקאי, המשחק בעמדת הקשר בבורוסיה דורטמונד ובנבחרת ארצות הברית. ריינה נולד בסנדרלנד, בנם של הכדורגלנים האמריקאים קלאודיו ריינה (ששיחק באותה עת בסנדרלנד) ודניאל איגן. הוא שיחק במועדון הנוער של ניו יורק סיטי וב-2019 עבר לאקדמיה לכדורגל של בורוסיה דורטמונד. בינואר 2020 ערך את הבכורה שלו בקבוצה הבוגרת של בורוסיה דורטמונד. בעונת 2019/2020 בבונדסליגה שותף ב-15 משחקי ליגה, כמו כן שיחק במשחק אחד בגביע ובשני משחקי ליגת האלופות. בעונת 2020/2021 היה לשחקן הרכב פותח קבוע בקבוצה, המשחקת בבונדליגה ובליגת האלופות. במחזור הפתיחה כבש את שער הבכורה שלו בליגה בניצחון על בורוסיה מנשנגלדבך 3-0. במחזור השלישי בישל שלוש פעמים בניצחון 0–4 על פרייבורג. את העונה סיים עם ארבעה שערים. בינואר 2024 הושאל לנוטינגהאם פורסט עד לסוף עונת 2023/24. ריינה ערך 9 הופעות ליגה במדי נוטינגהאם, ונשאר עם הקבוצה בפרמייר ליג. בתום ההשאלה חזר ריינה לבורוסיה דורטמונד. ריינה שיחק בנבחרות הצעירות של ארצות הברית מ-2017. ב-2019 שיחק בגביע העולם בכדורגל עד גיל 17 בו הודחה הנבחרת בשלב הבתים ובאליפות CONCACAF עד גיל 17 בו סיימה שנייה. ריינה כבש בטורניר שישה שערים בשישה משחקים ונבחר לנבחרת האליפות. בנובמבר 2020 זומן לסגל הנבחרת הבודרת. הוא כבש את שער הבכורה שלו במשחק ידידות מול פנמה. נכלל בסגל נבחרת ארצות הברית לטורניר מונדיאל 2022 ולקופה אמריקה 2024. לג׳ובאני אחות קטנה ממנו קרולינה ועוד אח קטן בשם מיקל, ואח בכור בשם ג׳ק שנפטר מסרטן בהיותו בן 13 וג׳ובאני צעיר ממנו בשנתיים והיה בן 11 שנפטר ג׳ק ביולי 2012. מדיה וקבצים בנושא ג'ובאני ריינה בוויקישיתוף ג'ובאני ריינה, ברשת החברתית אקס (טוויטר) ג'ובאני ריינה, ברשת החברתית אינסטגרם ג'ובאני ריינה, באתר Transfermarkt ג'ובאני ריינה, באתר Soccerway ג'ובאני ריינה, באתר BDFutbol ג'ובאני ריינה, באתר WorldFootball.net ג'ובאני ריינה, באתר National Football Teams ג'ובאני ריינה, באתר FootballDatabase.eu ג'ובאני ריינה, באתר ESPN Berhalter names 26 player USMNT roster for 2022 FIFA World Cup באתר הרשמי של פדרציית הכדורגל של ארצות הברית, 9 בנובמבר 2022 (באנגלית) BERHALTER SELECTS 26-PLAYER ROSTER TO REPRESENT THE UNITED STATES IN 2024 COPA AMÉRICA באתר US Soccer,‏ 14 ביוני 2024, (באנגלית)